Må ikke forveksles med Kåre Fostervold.

**Kaare Fostervoll** (1891–1981) var en norsk pedagog, gymnasrektor, arbeiderpartipolitiker og den første kringkastingssjefen i Norge. Fostervoll stod i spissen for innføring av fjernsyn i Norge.

Liv og virke
------------

### Bakgrunn

Kaare Fostervoll ble cand. philol i 1927, og hadde virket som lærer ved folke- og ungdomsskoler og den høyere allmennskolen frem til 1927, da han fikk stilling ved Firda Gymnas på Sandane i Gloppen frem til 1938 som landets yngste rektor. I 1940 ble han rektor ved Ålesund høyere skole.

### Politiker

Han ble valgt som stortingsrepresentant for Mørebyene (Ålesund, Molde, Kristiansund) fra 1945 til 1949. Han var kirke- og undervisningsminister i Einar Gerhardsens både første og andre regjering fra 1945 til 1948. I 1930 ble han stortingsvalgt styremedlem i Fridtjof Nansens fond, medlem av plankomiteen for *den nye skoleordningen* i 1935, og medlem av undervisningsrådet i 1940. 

Fostervoll regnet seg som radikal sosialdemokrat i tradisjonen fra Norges Socialdemokratiske Arbeiderparti (1921–1927), som stod sterkt i Møre og Romsdal de årene dette partiet fantes som alternativ til DNA og NKP. Også den mest kjente av forkjemperene for NSA, Olav Oksvik, var fra dette fylket. Fostervoll har skrevet en partihistorie om NSA: *Norges sosialdemokratiske arbeidarparti 1921-1927* som ble utgitt i 1969.

Han var aktiv i foreningslivet, og var formann i studentmållaget i Oslo fra 1919 til 1920, og i det norske studentersamfunn i 1923. Han var sekretær i Norges sosialistiske ungdomsforbund og i Sogn og Fjordane arbeiderparti. Han var også styremedlem i Noregs Mållag, og var sammen med Halvdan Koht en av de fremste nynorsk-forkjemperne innenfor arbeiderbevegelsen.

I 1935 gav han ut boken *Arbeiderskandinavismen*.

Etter at krigen hadde brutt ut, etablerte Fostervoll i 1940 et propagandakontor i Ålesund. Han ledet dette i samarbeid med NTBs nyhetstjeneste frem til tyskerne inntok byen.

### Kirke- og undervisningsminister

I *Samlingsregjeringen* under arbeiderpartiets Einar Gerhardsen var han fra 25. juli 1945 *Kirke- og undervisningsminister*. Han fortsatte å lede dette departementet også i Gerhardsens annen regjering, inntil han ble avløst den 28. juni 1948 av partifellen Lars Moen.

Etter å ha gått ut av regjeringen fungerte han fra 1. juli 1948 til 10. januar 1950 som leder av kirke- og undervisningskomiteen på Stortinget.

### Kringkastingssjef

Han ble etter ministervervet i 1948 også etterfølger av Knut Tvedt som kringkastinggsjef for NRK og utøvde denne stilling til han ble avløst av Hans Jacob Ustvedt i 1962. Med en virkeperiode på 14 år er han den som hittil (2021) har utøvd sjefsstillingen lengst. Under sin tid ble det i 1954 begynt med prøvesendinger av fjernsyn. De regulære fjernsynssendinger tok til i 1960.

Bibliografi
-----------

* *Arbeiderskandinavismen i grunnleggingstida*, Oslo 1935
* *Norges Sosialdemokratiske Arbeidarparti 1921-1927*, Det Norske Samlaget, 1969

Referanser
----------

1. 1 2   Social Networks and Archival Context, SNAC Ark-ID w65z86h8, besøkt 9. oktober 2017[Hentet fra Wikidata]
2. ↑   Store norske leksikon, Store norske leksikon-ID Kaare\_Fostervoll[Hentet fra Wikidata]

Eksterne lenker
---------------

* (en) Kaare Fostervoll på Internet Movie Database Rediger på Wikidata
* (no) Kaare Fostervoll hos Stortinget Rediger på Wikidata

* (no) Kaare Fostervoll hos Norsk senter for forskningsdata politikerarkiv (nedlagt) Rediger på Wikidata
* (no) Kaare Fostervoll i Norsk biografisk leksikon

| * v
* d
* r
Samlingsregjeringen 1945 (Einar Gerhardsens første regjering) |
| --- |
| 
* Gerhardsen
* Lie
* Torp
* Jahn
* Cappelen
* Fostervoll
* Bonnevie-Svendsen
* Frogner
* Evensen
* Offenberg
* Gabrielsen
* Skjønsberg
* Strand Johansen
* Oftedal
* Hansteen

 |

| * v
* d
* r
Norges kirke- og undervisningsministre etter 1945 |
| --- |
| 
* Kaare Fostervoll (1945–48)
* Lars Moen (1948–53)
* Birger Bergersen (1953–60)
* Helge Sivertsen (1960–63)
* Olaf Kortner (1963)
* Helge Sivertsen (1963–65)
* Kjell Bondevik (1965–71)
* Bjartmar Gjerde (1971–72)
* Anton Skulberg (1972–73)
* Bjartmar Gjerde (1973–76)
* Kjølv Egeland (1976–79)
* Einar Førde (1979–81)
* Lars Roar Langslet/Tore Austad (1981–82)
* Kjell Magne Bondevik (1983–86)
* Kirsti Kolle Grøndahl (1986–88)
* Mary Kvidal (1988–89)
* Einar Steensnæs (1989–90)

 |

| * v
* d
* r
Kringkastingssjefer |
| --- |
| Kaare Fostervoll (1949–62) **·** Hans Jacob Ustvedt (1962–72) **·** Torolf Elster (1972–81) **·** Bjartmar Gjerde (1981–89) **·** Einar Førde (1989–2001) **·** John G. Bernander (2001–07) **·** Hans-Tore Bjerkaas (2007–13) **·** Thor Gjermund Eriksen (2013–2022) **·** Vibeke Fürst Haugen (2022–) |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister **·** Stortinget **·** Geni **·** VIAF **·** LCCN **·** ISNI
 |